Aminu Ibrahim Daurawa
Sheikh Aminu Ibrahim Daurawa 
(An haife shi a ranar 1 ga watan Janairu a shekara ta alif 1969, a gida mai lamba 39 Unguwar Mazugal, a karamar hukumar Dala, da ke jihar Kano, Najeriya. Babban Malamin addinin musulunci ne da ke jihar Kano a Najeriya kuma yana gudanar da karatukansa a duk fadin kasar. Sheikh Aminu Ibrahim Daurawa tsohon shugaban hukumar Hisba da ke jihar Kano a karamar hukumar ungogo. Yana bada karatu a gidan radiyo mai taken tambaya mabudin ilimi wanda Alh. Sani kwangila Yakasai ya kan dauka nauyin shi.

Farkon Rayuwa da Ilimi 

An haifi Malam Aminu Daurawa a ranar (1 ga watan Janairu, a shekara ta 1969) ana kiransa da suna Ibrahim dan Muhammad dan Bilal a gidan Sheikh Ibrahim Muhammad Bilal wanda aka fi sani da Mai Tafsiri da mahaifiyarsa mai suna, Hajiya Sa'adatu Al-Mustapha a gidan Zakara-Mai-Neman-Suna Unguwar Fagge a Jihar Kano. Mahaifinsa malamin addinin musulunci ne kuma yana sana'ar dinki, yakan koyar da maraice (yamma), kuma yana bada tafsirin Alqur'ani mai girma a duk ranar Litinin da Alhamis a Unguwar Fagge kusa da Tashar Kuka, Bayan ya dawo daga shagonsa na dinki. Mahaifiyarsa kuma daga Bachirawa take, da ke karamar hukumar Ugogo a Jihar Kano.

Saboda ya taso a gidan ilimi, an turashi makaranta da wuri wanda hakan ya bashi daman haddace Al-Qur'ani da kananun shekarunsa, lokacin yana ɗan shekara 14 kacal. Har wayau, Daurawa ya yi karatunsa na zamani wato firamare da sakandare a jihar kano.

Bayan kammala karatunsa na firamare da sakandare, Sheikh Daurawa ya kuma ci gaba da neman ilimi, domin faɗaɗa karatunsa na addini, a wajen wasu manyan mashahuran malamai na Kano.

Manazarta 

Mutanen Najeriya
Malaman Musulunci a Najeriya
Mutane daga Jihar Kano